મુંબઈ, ભારતનું આર્થિક અને મનોરંજનનું કેન્દ્ર છે, તે ભારતના જીડીપી [૩]માં ૫ ટકાનું યોગદાન આપે છે. આ ઉપરાંત, ઔધોગિક ઉત્પાદનના ૨૫ %, દરિયાઈ વેપારના ૪૦% , અને ભારતીય અર્થતંત્ર ના નાણાકીય વહેવારોમાં ૭૦ % ટકાનું યોગદાન મુંબઈ આપે છે. [૪]મુંબઈમાં મહત્વની નાણાકીય સંસ્થાઓના વડા મથક આવેલા છે જેમ કે, રીઝર્વ બેંક ઓફ ઇન્ડિયા, [મુંબઈ શેર બજાર , નેશનલ સ્ટોક એક્સચેન્જ ઓફ ઇન્ડિયા અને ઘણી ભારતીય કંપનીઓ અને બહુરાષ્ટ્રીય કંપનીઓના હેડક્વાર્ટર મુંબઈમાં આવેલા છે. તેમજ બોલીવુડ તરીકે જાણીતો હિન્દી ફિલ્મ અને ટેલીવિઝન ઉદ્યોગ પણ આજ શહેરમાં સ્થાયી થયો છે. મુંબઈમાં જીવનધોરણનું પ્રમાણ ભારતના અન્ય રાજ્યો કરતા ઉંચું હોવાથી ભારતભરમાંથી લોકો તકો શોધતા મુંબઈ આવે છે, જેને કારણે મુંબઈ વિવિધ સમુદાયો અને સંસ્કૃતિઓ નું કેન્દ્ર બન્યું છે.